CELEX: 62009TN0167
Language: sl
Date: 2009-04-24 00:00:00
Title: Zadeva T-167/09 P: Pritožba, ki jo je Komisija Evropskih skupnosti 24. aprila 2009 vložila zoper sodbo Sodišča za uslužbence z dne 17. februarja 2009 v zadevi F-38/08, Liotti proti Komisiji

18.7.2009   
            
            
               SL
            
            
               Uradni list Evropske unije
            
            
               C 167/14
            
         Pritožba, ki jo je Komisija Evropskih skupnosti 24. aprila 2009 vložila zoper sodbo Sodišča za uslužbence z dne 17. februarja 2009 v zadevi F-38/08, Liotti proti Komisiji
   (Zadeva T-167/09 P)
   2009/C 167/29
   Jezik postopka: francoščina
   
      Stranki
   
   
      Pritožnica: Komisija Evropskih skupnosti (zastopnika: B. Eggers in K. Herrmann, zastopnika)
   
      Druga stranka v postopku: Amerigo Liotti (Senningerberg, Luksemburg)
   
      Predlogi pritožnice
   
   
               —
            
            
               Sodba Sodišča za uslužbence z dne 17. februarja 2009 v zadevi Liotti proti Komisiji, F-38/08, naj se razveljavi;
            
         
               —
            
            
               tožeči stranki naj se naloži plačilo stroškov postopka pred Sodiščem za uslužbence in pritožbenega postopka.
            
         
      Pritožbeni razlogi in bistvene trditve
   
   Komisija Evropskih skupnosti s to pritožbo zahteva razveljavitev sodbe Sodišča za uslužbence z dne 17. februarja 2009 v zadevi Liotti proti Komisiji, F-38/08, s katero je Sodišče za uslužbence karierno ocenjevalno poročilo (KOP) Ameriga Liottija za obdobje od 1. januarja 2006 do 31. decembra 2006 razglasilo za nično.
   Komisija v utemeljitev svoje pritožbe navaja tri pritožbene razloge:
   
               —
            
            
               Kršitev prava Skupnosti, ker člen 8(7) Splošnih določb za izvajanje člena 43 Kadrovskih predpisov za uradnike Evropskih skupnosti (SID) na ravni potrjevalca ali celo generalnega direktorja ne določa obveznosti preverjanja uporabe ocenjevalnih pravil v vseh projektih KOP za določen naziv;
            
         
               —
            
            
               kršitve postopka pred Sodiščem za uslužbence, ki škodijo interesom Komisije, ker je Sodišče za uslužbence, ko se je na obravnavi samo sklicevalo na zahteve po usklajevanju in doslednosti, določene v členu 8(7) SID, kršilo pravico Komisije do obrambe in ji ni dalo možnosti za predložitev dokazov, ki bi dokazali, da z izdajo spornega KOP člen 8(7) Kadrovskih predpisov ni bil kršen.
            
         
               —
            
            
               nepravilno uporabo prava, ker je Sodišče za uslužbence opredelilo neupoštevanje določb člena 8(3) SID kot bistveno kršitev postopka in/ali bistveno nepravilnost, zaradi česar je bila razglašena ničnost KOP, izpodbijanega pred Sodiščem za uslužbence.